Bord (trelast)

Bord som trelast, det vil si skurlast eller  trevirke, er en smal, lang plate av tre, sagd eller kilt ut av en tømmerstokk. Slike bord har i dag en tykkelse på inntil 38 mm og en bredde fra 75 mm. Tykkere materialer kalles planke eller bjelke. Et bord kan være grovt eller høvlet og justert til nøyaktige mål og plane flater etter tørking.

 Historikk 
Den eldste metoden for å fremstille bord av tømmerstokker, er å kløyve en trestamme på langs; dette kalles å kile ut bordene.

Da vannsagen kom i bruk – i Norge skjedde dette på 1520-tallet i Bergensområdet, og utover på 1600-tallet ble bruk av vannsag stadig vanligere – ble det uvanlig å kile ut bordene. Man fikk langt flere bord ut av treet når man brukte sag. Mye lettere var det også. Men sagde bord holdt ikke så høy kvalitet som de kilte, blant annet fordi man delvis skar over fibrene i treet, i stedet for å kile seg mellom dem. Og med utkiling av bordene kunne man i langt høyere grad få bord med svai.

I robåtbyggingen fikk overgangen fra kilte til sagde bord stor betydning. Båttypene måtte forandres for å bli tilpasset de sagde bordene, som ikke var så sterke som de kilte.  

Hvis et bord var riktig bredt og tykt, kunne man sette ben på det og bruke det som et møbel – enten som sittemøbel (krakk), eller til å stille fra seg gjenstander på, på norsk kalles også dette for bord.

Etter at vannsag og håndsag hadde vært benyttet i noen århundre, ble sirkelsagen introdusert. I Norge ble den første sirkelsagen trolig tatt i bruk i Kragerø i 1835. Fra 1840 var i alle fall sagblad til sirkelsager i handelen i Norge, og på slutten av 1800-tallet var sirkelsagen blitt et alminnelig verktøy. Likevel tok det enda lenger tid før sirkelsagen ble brukt til fremstilling av bord og planker; på 1800-tallet ble den i det alt vesentlige brukt til å kappe til kantene på bord og planker.

 Ulike typer trelastvarer 
+ 
TrelasttyperTrelast blir i Norge solgt og sortert i dimensjoner etter Norsk standardNavn  størrelseListverkFra 9 mm × 9 mm til 58 mm × 145 mmRekker eller lekterFra 11 mm × 23 mm til 75 mm × 75 mmPlankeFra 36 mm × 98 mm til 100 mm × 225 mm   BordFra 12 mm × 98 mm til 32 mm × 225 mmFirkantbjelkeFra 73 mm × 98 mm til 200 mm × 225 mm+

Se også
 Planke
 Trelast
 Skurlast

 Litteratur 

 Sandvig, Anders: Om bord og plankehugging før vannsagens tid og litt om hvad de gamle brukte skogen til (1931)

 Referanser 

Kategori:Treverk
Kategori:Skogbruksprodukter